Idegenforgalmi adó
Vonatkozó jogszabályok
· helyi adókról szóló 1990. évi C. törvény;

· az adózás rendjéről szóló 2017. évi CL. törvény;

· az adóigazgatási eljárás részletszabályairól szóló 465/2017. (XII. 28.) Korm. rendelet;

· az adóigazgatási rendtartásról szóló 2017. évi CLI. törvény;

· az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény;

· évi CLVI. törvény a turisztikai térségek fejlesztésének állami feladatairól (a továbbiakban: Turizmus tv.),

· A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Kormányrendelet (a továbbiakban: Ker. kr.),

· A turisztikai térségek fejlesztésének állami feladatairól szóló törvény végrehajtásáról szóló 235/2019. (X. 15.) Kormányrendelet (a továbbiakban: Vhr.),

· Komárom Város Képviselő-testületének 16/2015. (XI.27.) számú rendelete a helyi adókról
Adókötelezettség terheli azt a magánszemélyt, aki nem állandó lakosként az önkormányzat illetékességi területén legalább egy vendégéjszakát eltölt.

Az adó beszedésére kötelezett: 
· a) kereskedelmi szálláshelyeken, a csónakházakban és az üdülőtelepeken a szolgáltatásért esedékes összeggel együtt az üzemeltető,

· b) a szervezett üdültetésre beutaltaktól a beutaló jegy átadása alkalmával az üdülőt fenntartó szerv,

· c)a fizetővendéglátó szálláshelyeken fogadott vendég után járó adót a szálláshelyi díjjal együtt a szállásadó, illetőleg a közvetítésre jogosított szerv,

· d)az a)-c)pont alá nem tartozó bármely ingatlan üdülés céljára történő bérbeadása, ingyenes használatra átadása esetén az ingatlan bérbevevőjétől az egész bérleti, használati időre egy összegben az ingatlan tulajdonosa vagy az ingatlannal rendelkezni jogosult szedi be.

Az adóbeszedésre kötelezettnek az általa beszedett helyi adóról a tárgyhónapot követő hó 15-ig kell bevallást tennie, és a beszedett idegenforgalmi adót befizetni.
Az idegenforgalmi adót az adóbeszedésre kötelezett akkor is köteles befizetni az önkormányzatnak, ha annak beszedését elmulasztotta.

Az adó alapja: a megkezdett vendégéjszakák száma.

Az adó mértéke: 450 Ft /éj/fő

Az idegenforgalmi adóról, illetve a menteségek okáról nyilvántartást kell vezetni.

Mentességre jogosultak körét az 1990. évi C. tv. 31. §-a szabályozza.

Az adatbejelentés benyújtható:
Az Önkormányzati Hivatali Portálon: https://ohp-20.asp.lgov.hu/nyitolap(külső hivatkozás)
E-papíron, elektronikus formában: https://epapir.gov.hu/(külső hivatkozás).

